Interakcia liekov Betaloc a Rovamycine
Dobrý deň, môže sa vyskytnúť interakcia liekov Betaloc 50mg (pravidelné užívanie) a ATB Rovamycine 3 mil? Konkrétne zníženie krvného tlaku (98/60).
Ďakujem
Dobrý deň,
ďakujeme Vám za otázku.
Medzi súčasnou kombináciou liekov Betaloc a antibiotikum Rovamycine neboli doposiaľ pozorované vzájomné klinické interakcie. Z toho dôvodu je ich súčasné užívanie možné.
Na krvný tlak pôsobí množstvo faktorov. Pokiaľ sa u Vás vyskytlo zníženie krvného tlaku počas liečby antibiotikom Rovamycine je potrebné o tejto skutočnosti upovedomiť predpisujúceho lekára, ktorý pozná Váš zdravotný stav.
Prajem Vám všetko dobré.
S pozdravom
PharmDr. Lenka Čorbová.